आगामी 12 नवंबर को जनपद गौतम बुद्ध नगर में राष्ट्रीय लोक अदालत को पूर्ण रुप से सफल बनाने के उद्देश्य से nic कलेक्ट्रेट में वीडियो कॉन्फ्रेंस आयोजित की गई इस अवसर पर उत्तर प्रदेश राज्य विधिक सेवा प्राधिकरण के सदस्य सचिव श्री पी के श्रीवास्तव के द्वारा समस्त जनपद के प्राधिकरण के अध्यक्ष एवं सचिवों का आव्हान किया गया कि उनके द्वारा आयोजित होने वाली राष्ट्रीय लोक अदालत की सभी तैयारियां पूरी कर ली जाए और जो वाद आयोजित राष्ट्रीय लोक अदालत में निस्तारित किए जाएंगे उनको चिन्हित कर लिया जाए । संबंधित व्यक्तियों को सूचित करते हुए उनके वादों एवं प्रकरणों का निस्तारण आयोजित राष्ट्रीय लोक अदालत मे किया जाए । इस कार्य का सभी जनपदों में व्यापक रुप से प्रचार-प्रसार भी किया जाए ताकि आमजन आयोजित राष्ट्रीय लोक अदालत का लाभ उठाते हुए अपने वादों एवं प्रकरणों का निस्तारण करा सके । राष्ट्रीय लोक अदालत के संबंध में आयोजित की गई वीडियो कांफ्रेंस के समय nic में जनपद न्यायाधीश श्री अनिरुद्ध सिंह प्राधिकरण के सचिव एवं प्रधान न्यायाधीश परिवार अदालत श्री ए के सिंह, श्री अरुण कुमार राय सिविल जज सीनियर डिवीजन भी मौके पर उपस्थित थे राकेश चौहान सूचना अधिकारी गौतम बुद्ध नगर।